Eglė Griciuvienė

Eglė Lukėnaitė-Griciuvienė (g. 1951 m. rugsėjo 2 d. Kaune – 2021 m. rugsėjo 13 d. Vilniuje In memoriam Eglė Lukėnaitė Griciuvienė. Museums.lt. Nuoroda tikrinta 2021-09-22.) – Lietuvos archeologė, muziejininkė.

 Biografija 

Baigusi Kauno Salomėjos Neries vidurinę mokyklą, 1969 m. įstojo į Vilniaus universiteto Istorijos fakultetą. 1974 m. baigė istorijos specialybės studijas, Lietuvos istorijos (archeologijos) specializaciją. Diplominio darbo tema „Narvos kultūros gyvenvietės Šventojoje“.

Nuo 1974 m. dirbo Lietuvos nacionalinio muziejaus Archeologijos skyriuje. Nuo 1987 m. šio muziejaus Archeologijos skyriaus vedėja.

Lietuvos archeologijos draugijos narė.Lietuvos archeologijos draugija

 Veikla 

Su kolegomis parengė Lietuvos nacionalinio muziejaus parodas ir ekspozicijas „Tesori di Lituania“ (1989 m. Pavija, Italija), „Baltiško ornamento beieškant“ (1991 m. Lietuvos nacionalinis muziejus; 1992 m. Šiauliai), „B. ir A. Tautavičių archeologiniai tyrinėjimai 1950–1991 m.“ (1991 m.), „Archäologische Schätze aus Litauen“ (1992 m. Duisburgas; 1993 m. Regensburgas, Vokietija), „Stroźytności Litwy“ (1994 m. Varšuva, Lenkija), „Žiemgaliai“(kartu su Latvijos istorijos muziejumi; 2003 m. Ryga; 2005 m. Lietuvos nacionalinis muziejus), „Sėliai“ (kartu su Latvijos istorijos muziejumi; 2005 m., Ryga), „Lietuvos proistorė“ (2000 m.), „Senienų muziejaus archeologinė ekspozicija“ (2004 m.), „Kuršiai – Baltijos vikingai“ (2008 m.).

Nuo 1965 m. dalyvavo archeologinėse ekspedicijose, tyrinėjo Varėnos rajono, Nidos ir Šventosios akmens amžiaus gyvenvietes (tyrimų vadovė Rimutė Rimantienė), Varnupių piliakalnį (vadovas Pranas Kulikauskas), Laičių senkapį, Kretuonių pilkapius (vadovė Elena Butėnienė), Visagino pilkapius (vadovė Bronė Tautavičienė), Daktariškės, Duonkalnio, Janapolės, Šarnelės akmens amžiaus gyvenvietes ir Duonkalnio kapinyną (vadovas Adomas Butrimas), Dusios, Gluobių, Kubilėlių, Zapsės akmens amžiaus gyvenvietes (vadovas Vygandas Juodagalvis), Dumblynės senovės gyvenvietę ir Pašekščių pilkapius (vadovas Gytis Grižas), Aboros ir Zvidzės gyvenvietes (Latvija), Ukrainos archeologijos paminklus.

 Šaltiniai 

 Bibliografija 

 Baltiško ornamento beieškant: baltų archeologijos paroda: katalogas (sudarė Eglė Griciuvienė). – Vilnius: Lietuvos nacionalinis muziejus, 1991
 Archäologische Schätze aus Litauen (sudarė Eglė Griciuvienė). – Vilnius: Lietuvos nacionalinis muziejus, 1992
 Stroźytności Litwy: katalogas (sudarė Eglė Griciuvienė). – Vilnius: Lietuvos nacionalinis muziejus, 1994
 Eugenija Gintautaitė-Butėnienė (1927–1997): nekrologas (bendraautorė Bronė Tautavičienė). – Archeologiniai tyrinėjimai Lietuvoje (toliau – ATL) 1996 ir 1997 metais. – Vilnius, 1998. – P. 538–544
 Lietuvos proistorė: archeologijos ekspozicijos vadovas (sudarė Eglė Griciuvienė). – Vilnius: Lietuvos nacionalinis muziejus, 2000
 Prehistoric Lithuania: Archaeological Exposition Guide. – Vilnius: Lietuvos nacionalinis muziejus, 2000
 Pašekščių kapinyno tyrinėjimai 1999 m. (bendraautoris Gytis Grižas). – ATL 1998 ir 1999 metais. – Vilnius, 2000. – P. 166–168
 Dumblynės gyvenvietė Sartų ežero saloje (bendraautoris Gytis Grižas). – ATL 2000 metais. – Vilnius, 2001. – P. 10
 Bronė Tautavičienė (nekrologas). – ATL 2000 metais. – Vilnius, 2001. – P. 271–273
 Žemgali senatnē – Žiemgaliai senovėje (sudarytoja). – Vilnius: Lietuvos nacionalinis muziejus, 2003
 Žiemgaliai senovėje: Paroda Rygos pilyje. – Lietuvos muziejai – 2004, Nr. 1
 Žiemgaliai. The Semigallians: baltų archeologijos paroda: katalogas (parengė Eglė Griciuvienė). – Vilnius: Lietuvos nacionalinis muziejus, 2005. – 238 p.: iliustr. – ISBN 9955-415-42-8 ISBN 978-9955-415-42-8
 Selonians: Baltic archaeological exhibition: catalogue (paengė Eglė Griciuvienė). – Lietuvos nacionalinis muziejus (Wilna), Latvijas nacionālais vēstures muzejs, 2007
 Kuršiai. The Curonians. Genties kultūra laidosenos duomenimis: baltų archeologijos paroda: katalogas (parengė Eglė Griciuvienė). – Vilnius: Lietuvos nacionalinis dailės muziejus, 2009. – 460 p.: iliustr. – ISBN 978-609-8039-00-9
 Konstancijos ir Jono Jablonskių šeima: atsiminimai ir laiškai (sudarė Eglė Lukėnaitė-Griciuvienė). – Vilnius: Lietuvos nacionalinis muziejus, 2009. – 244 p.: iliustr. – ISBN 978-9955-415-93-0
 Vytauto Urbanavičiaus darbų paroda „Sugražinta praeitis“ – Literatūra ir menas – 2010 m. liepos 2 d. 
 Gyvenimo juostos: Julija Jablonskytė-Petkevičienė (sudarė Eglė Lukėnaitė-Griciuvienė). – Vilnius: Lietuvos nacionalinis muziejus, 2013. – 358 p.: iliustr. – ISBN 978-609-8039-44-3
 Tėvynės labui: teisininkas Tadas Petkevičius (sudarė Eglė Lukėnaitė-Griciuvienė). – Vilnius: Lietuvos nacionalinis muziejus, 2021. – 342 p.: iliustr. – ISBN 978-609-478-053-0

Kategorija:Lietuvos archeologai